ดะดาดสเต็กจิ้มกะแจ่ว ร้านอยู่บนถนนสิรินครใกล้โรงแรมรายาแกรนด์ ร้านสเต็กจานร้อนแบบไทยที่เป็นทีนิยมของคนโคราช ร้านมีส่วนทั้งโอเพ่นแอร์และห้องแอร์ พนักงานใส่ชุดเครื่องแบบดูน่ารักดี

เมนูอาหารที่ได้ลองชิมก็มี

เนื้อตุ๋นหม้อไฟ มีเตาไฟพร้อมหม้อที่มีเนื้อติดมันติดเอ็นตุ๋นมาจนเปื่อย นํ้าซุปออกแนวนํ้าข้นเหนียวรสออกหวานนําเค็มตามมีผักหอมกับถั่วงอกใส่มาในหม้อ ไฟแรงแต่ติดอยู่ได้ไม่นาน ขอนํ้าซุปเพิ่มได้นะครับ ⭐️⭐️⭐️

ริบอายโพนยางคำ เนื้อสเต็กสันแหลมจากค่ายโพนยางคำใส่มาในกระทะร้อนพร้อมข้าวโพดหวาน เนื้อมาแบบสุกแต่เนื้อก็ไม่แข็ง ราดซอสสเต็กแบบไทยๆมาให้ด้วย แถมยังมีน้ำจิ้มแจ๋วมาให้เติม เนื้อสเต็กนิ่มดีครับ แม้ว่าจะทํามาสุกไปหน่อยก็ตาม ⭐️⭐️⭐️⭐️

หอยจ๊อ ได้หอยจ๊อในขนาดช่วงอดอาหารมาหลายตัว รสชาติมาตรฐานไม่มีอะไรดีเด่น ⭐️⭐️

บรรยากาศโดยรวมของร้านก็เป็นแบบสบายๆ วันนี้มาถึงฝนก็ตก แต่ลูกค้าในร้านก็มีนั่งอยู่เยอะ พนักงานบริการใช้ได้อาหารมาไม่ช้า ราคาปานกลาง